**Κόνιτσα 22/05/2020**

**ΔΕΛΤΙΟ ΤΥΠΟΥ**

ΔΗΜΟΣ ΚΟΝΙΤΣΑΣ: ΞΕΚΙΝΗΣΕ Η ΝΕΑ ΔΙΑΔΙΚΤΥΑΚΗ ΠΛΑΤΦΟΡΜΑ ΑΝΑΚΥΚΛΩΣΗΣ ΤΟΥ ΔΗΜΟΥ ΚΟΝΙΤΣΑΣ – ΠΟΛΙΤΕΣ ΚΑΙ ΤΟΠΙΚΕΣ ΕΠΙΧΕΙΡΗΣΕΙΣ ΣΤΗΡΙΖΟΥΝ ΤΗΝ ΑΝΑΚΥΚΛΩΣΗ

Ο **Δήμος Κόνιτσας**, ακολουθώντας τις νέες ανάγκες της εποχής για ψηφιοποίηση των υπηρεσιών, προχώρησε την Πέμπτη 21/5/2020 στη δημιουργία της **διαδικτυακής πλατφόρμας επιβράβευσης της ανακύκλωσης** [Followgreen.gr/konitsa](http://www.followgreen.gr/konitsa), Στόχος, αποτελεί η **ευαισθητοποίηση και** η **επιβράβευση των πολιτών** που ανακυκλώνουν για μία καθαρή πόλη, αλλά και η **στήριξη της τοπικής αγοράς**.

Οι πολίτες δημιουργώντας έναν λογαριασμό στο [followgreen.gr/konitsa](http://www.followgreen.gr/konitsa) έχουν τη δυνατότητα να συγκεντρώνουν πόντους επιβράβευσης με τους εξής τρόπους:

* **εκπαίδευση** και **ενημέρωση** για περιβαλλοντικά ζητήματα, μεθόδους ορθής διαχείρισης των ανακυκλώσιμων υλικών, καθώς και ιδέες επαναχρησιμοποίησης καθημερινών αντικειμένων, μέσα από σύντομα και διασκεδαστικά **άρθρα**, **βίντεο**, **κουίζ** και **Green Missions**,
* **πρόληψη** και **επαναχρησιμοποίηση** με τη δωρεά συγκεκριμένων ειδών στο Κοινωνικό Παντοπωλείο του Δήμου,
* **καθημερινή ανακύκλωση**,
* **σύσταση της πλατφόρμας** του Δήμου σε φίλους και συγγενείς.

Οι **πόντοι επιβράβευσης εξαργυρώνονται** σε προσφερόμενες **παροχές - εκπτώσεις προϊόντων/υπηρεσιών** των τοπικών επιχειρήσεων **ή/και** σε **σχολεία με τη μορφή δωρεάς**, στο πλαίσιο σχολικών δράσεων ανακύκλωσης που πρόκειται να πραγματοποιηθούν το νέο σχολικό έτος.

Μέσω της εν λόγω πρωτοβουλίας, οι **μαθητές** έρχονται σε επαφή με την ανακύκλωση, οι **τοπικές επιχειρήσεις** λαμβάνουν δωρεάν προβολή και προώθηση των προϊόντων και των υπηρεσιών τους, ενώ οι **δημότες** εκπαιδεύονται και κερδίζουν μέσω της ανακύκλωσης.

Καλούμε όλους τους δημότες να κάνουν εγγραφή στη δημοτική πλατφόρμα [Followgreen.gr/konitsa/account/register](http://www.followgreen.gr/konitsa/account/register), όπως και τις τοπικές επιχειρήσεις να στηρίξουν την προσπάθεια αυτή του Δήμου, παρέχοντας μία προσφορά.

Κύριο μέλημα του Δήμου Κόνιτσας είναι η συλλογική προσπάθεια, που θα μας φέρει πιο κοντά σε ένα καλύτερο περιβάλλον.